Text

Description automatically generated

**Viti II-të**

***2023-2024***

**GJYQ IMITUES PENAL**

Më datë 12 prill 2024, kandidatët për magjistratë të vitit të dytë, nën udhëheqjen e Profesor Arben Rakipi, zhvilluan gjyqin imitues në të drejtën penale. Çështja e përzgjedhur nga kandidatët ishte:

***“Vrasja me paramendim” dhe “Vrasja për shkak të marrëdhënieve familjare” kryer në bashkëpunim, parashikuar respektivisht nga nenet 78 pg 1, 79-c dhe 25 i Kodit Penal.***

Në çështjen e përzgjedhur, kandidatët trajtuan çështjet si vijon:

***A. Në seancë paraprake:***

* A është i vlefshëm procesverbali i marrjes në pyetje të shtetasit A.B, në cilësinë e personit ndaj të cilit zhvillohen hetime, në kushtet kur ky i fundit i është referuar thënieve të verbalizuara në procesverbalin e parë, atë të marrjes në pyetje të këtij shtetasi në cilësinë e personit që ka dijeni për veprën penale, të cilat bazuar në nenin 37 të KPRP *“nuk mund të shfrytëzohen kundër personit që i ka bërë”*?
* A përbëjnë komunikimet në WhatsApp “korrespondencë” dhe në kuptim të nenit 209 të KPrPenale, sekuestrimi apo marrja në çdo formë e këtyre komunikimeve mund të disponohet vetëm me vendim të gjykatës?

***B. Në seancë gjyqësore***

* A përmbushet standardi i provës “përtej çdo dyshimi të arsyeshëm” për të pandehurit? Nëse po, a kanë vepruar ata në bashkëpunim?
* A e ka kryer mjeku A.B veprën penale të vrasjes me paramendim?
* A ka qenë mjeku A.B në kushtet e rrethanës lehtësuese të parashikuar nga neni 48(a) i Kodit Penal: “Kur vepra është kryer e shtyrë nga motive me vlera pozitive morale e shoqërore” ?
* Në kushtet kur mbrojtja pretendon se i pandehuri A.S ka qenë në tualet kur ka vdekur viktima, a mund të ndryshohet cilësimi i faktit penal për këtë të pandehur në "Moskallëzim krimi", parashikuar nga neni 300 i Kodit Penal?

Gjyqi imitues, në të gjitha fazat e tij, zbatoi rregullat procedurale të sanksionuara në Kodin e Procedurës Penale si dhe respektoi solemntitetin e gjykimit.

*Foto nga zhvillimi i gjyqit imitues, viti II-të*



**